text: 10 Jukläya nunana këqa o Dios munanqannö këqa, alläpam precisan casädu kawakïnintsikta cuidanapaq (Efes. 4:24). Jukläya nuna këta procuraqkunaqa, "mana alli" munëninkunatam dominayan, ‘jucwan jucwan pununaquita, lluta puriquita, shonquncunapa mana alli muneninkunata' (leyi Colosensis 3:5, 6). "Qonqëcuyena" neq consëjuta cumplinapaqqa, piwampis oqllanakur ruranakï munënintsiktam dominanantsik. Tsë ninanqa mana majantsiktaqa manam kuyëpa tratar qallashwantsu, mana munapänapaq (Job 31:1). Jehovä consejamanqantsikta wiyakurqa, mana alli kaqtam chikishun y alli kaqtam kuyashun (Rom. 12:2, 9).